Hawaiifotball

Hawaiifotball er et uformelt uttrykk som brukes i forbindelse med fotball. Den vanligste forståelsen av ordet indikerer at begge lag i en fotballkamp vekselvis kommer til mange målsjanser, og at utfallet av kampen derfor er vanskelig å forutse.

Opphavet til Hawaii-koplingen er uklar, men Arne Kjell Foldvik, språkforsker ved NTNU, har uttalt: «Hawaii er jo et eldorado for surfere som setter pris på bølger og brenninger. I Hawaii-fotball bølger spillet frem og tilbake, nokså planløst, men gjerne med mange mål.»

Referanser

Kategori:Fotball
Kategori:Norske ord og uttrykk